జాసన్ స్టాథమ్
ఫ్రెంచ్ కనెక్షన్‌తో పనిచేస్తున్నప్పుడు, ఒక చలనచిత్ర రూపకల్పనపై కసరత్తు చేస్తూ, ఔత్సాహిక కళాకారుడి పాత్ర ఎంపికకు ప్రయత్నిస్తున్న బ్రిటీష్ దర్శకుడు గయ్ రిట్చీకి అతను పరిచయం చేయబడ్డాడు. స్టాథమ్ గతం గురించి తెలుసుకున్న తర్వాత 1998లో విజయవంతమైన తన "లాక్, స్టాక్ అండ్ టూ స్మోకింగ్ బ్యారెల్స్" చిత్రంలో "బేకన్" పాత్రను రిట్చీ అతనికి కేటాయించాడు. ఈ చిత్రం విమర్శకులు మరియు ప్రేక్షకుల ప్రశంసలు అందుకుంది. దాంతో అప్పటివరకు పెద్దగా తెలియని స్టాథమ్‌ ఒక్కసారిగా అందరి దృష్టిని తనవైపు తిప్పుకున్నాడు. 2000లో విడుదలయిన "స్నాచ్" చిత్రం ద్వారా రిట్చీతో స్టాథమ్ రెండోసారి కలిసి పనిచేశాడు. అందులో బ్రాడ్ పిట్, డెన్నిస్ ఫరీనా మరియు బెనిసియో డెల్ టోరో వంటి ప్రముఖ నటులతో స్టాథమ్ నటించాడు. ఆ చిత్రం $80 మిలియన్లకు పైగా వసూళ్లను సాధించడంతో స్టాథమ్ హాలీవుడ్‌లో నిలదొక్కుకున్నాడు. తర్వాత 2001లో "గోస్ట్స్ ఆఫ్ ది మార్స్" మరియు "ది వన్" చిత్రాల్లో అతను నటించాడు.
అనంతరం స్టాథమ్‌కు పలు అవకాశాలు వచ్చాయి. 2002లో "ది ట్రాన్స్‌పోర్టర్" చిత్రంలో డ్రైవర్‌గా ఫ్రాంక్ మార్టిన్‌‌ పాత్రను పోషించాడు. తనకు మార్షల్ ఆర్ట్స్‌ నేపథ్యం ఉండటంతో అందులోని పలు పోరాటాలను అతను సొంతంగా చేశాడు. దానికి కొనసాగింపుగా 2005లో "ట్రాన్స్‌పోర్టర్ 2" మరియు 2008లో మూడో "ట్రాన్స్‌పోర్టర్" చిత్రం విడుదలయ్యాయి. "ది ఇటాలియన్ జాబ్" (2003) (హ్యాండ్‌సమ్ రాబ్ పాత్రను పోషించాడు), మరియు "సెల్యులార్" (2004) చిత్రాల్లో అతను సహాయక పాత్రలు మరియు "క్రాంక్" (2006) చిత్రంలో ప్రధాన పాత్ర చేయడానికి ముందు "కొలటెరల్‌" లో హాస్యప్రధాన పాత్ర పోషించాడు. "క్రాంక్" చిత్రంలో తాను చేసిన పాత్ర తన నిజ జీవితానికి దగ్గరగా ఉందని సెప్టెంబరు, 2006లో విడుదలయిన "మేగ్జిమ్" సంచికలో స్టాథమ్ పేర్కొన్నాడు. 2005లో దర్శకుడు రిట్చీ తన కొత్త ప్రాజెక్టు "రివోల్వర్" ‌లో స్టాథమ్‌కు మరోసారి అవకాశం కల్పించాడు. "" , "ట్రాన్స్‌పోర్టర్ 3" ఇటీవల విడుదలయిన అతని చిత్రాలు. మరియు"" .
కాథరిన్ జీటా-జోన్స్
1996 లో, లీ ఫాల్క్ రచించిన కామిక్ ఆధారంగా నిర్మించిన సాహస చిత్రం, "ది ఫాంటమ్"లో ఆమె సాలా అనే దుష్ట ప్రవృత్తి కలిగిన విమానచోదకురాలిగా నటించింది. ఆతర్వాతి సంవత్సరం, ఆమె CBS చిన్న-ధారావాహిక "టైటానిక్"లో నటించింది, ఇందులో టిమ్ కర్రీ మరియు పీటర్ గల్లఘెర్ కూడా నటించారు. ఆ చిన్న-ధారావాహికలో ఆమె నటనను గుర్తించిన స్టీవెన్ స్పీల్బర్గ్, ఆమెను "ది మాస్క్ ఆఫ్ జోర్రో" దర్శకుడు మార్టిన్ కాంప్బెల్కు సిఫార్సు చేసాడు.. తదుపరి జీటా-జోన్స్ కు స్వదేశీయులైన ఆంథోని హాప్కిన్స్ మరియు ఆంటోనియో బాన్డెరాస్ లతోపాటు ఆ చిత్రంలో ప్రముఖ పాత్ర లభించింది. ఆమె నృత్యం, గుర్రపు స్వారీ, కత్తి-యుద్ధం మొదలైన వాటిలో శిక్షణ పొందింది మరియు ఎలెనాగా నటించటానికి ప్రాంతీయ భాష తరగతులకు హాజరైంది. ఆమె నటన గురించి వ్యాఖ్యానిస్తూ, "వెరైటీ" ఈవిధంగా అన్నాడు, "జీటా-జోన్స్ అందరి అభిమానాన్ని చూరగొన్న అందాల నటి, మరియు ఒక్కొక్కసారి ఆమె ఆ పాత్ర భౌతిక స్వభావాన్ని బట్టి ఆనందంగా ఆ పాత్రలోకి పరకాయ ప్రవేశం చేస్తుంది." 1999 లో, ఆమె "ఎన్ట్రాప్మెంట్" చిత్రంలో సీన్ కానెరీ తోనూ, మరియు "ది హాంటింగ్"లో లియం నీసన్ మరియు లిలి టైలర్ తోనూ కలిసి నటించింది.